В какви случаи е необходимо да се ангажира кран за видеозаснемане на сватба.
                                                                                          Голям кранКранът, който използваме има електронна глава, въртяща се на 360 градуса и може да се издига на различни височини - 4 м., 7 м., 10 м. Големият кран е необходим при заснемането на по-мащабни сватбени тържества - когато гостите са повече, помещението е голямо или когато се провежда на открито, когато има пищна украса, повече гостуващи изпълнители, състави и други различни атракции. Колкото и оператора да са ангажирани в неговото заснемане, колкото и разнообразни гледни точки да открият, все пак те работят на една и съща височина и това ограничава представата на зрителя за мащаба и общото внушение на тържеството. Кранът дава възможност за един много различен ракурс към ставащото. Погледът отвисоко, съчетан с подходяща широка оптика на заснемащата камера, широките плавни, хоризонтални или вертикални движения, изтегляния и проследявания, носят на зрителя не само изненада от необичайната гледна точка, но и истинска естетическа наслада. Кранът предоставя един доста необичаен за човешкото възприятие ракурс и движение, който обогатява по несравним начин палитрата от разнообразни гледни точки и при една професионална монтажна обработка би допринесъл по решителен начин за създаването на един много по-интересен и вълнуващ сватбен филм.                                                                                           Малък кранЗа по-малки сватбени тържества ние предлагаме един по-скромен вариант на кран. Това е топ моделът abc dslr light-jib carbon на световно известната немска фирма за филмова снимачна техника - abc. Това първият в света малък кран с механична глава, специално конструиран за работа с dslr. Той има максимална височина до 3,20 м., направен е от карбон, както и статива към него, което ги прави много леки и маневрени. Бързото сглобяване и разглобяване, буквално за минути, дава възможност той да се използва по ефектен и ефективен начин на различни места по време на сватбения ден - подготовката на булката, църковен ритуал, сесия, изнесен ритуал и ресторант.  Малкият кран е един много удачен и бюджетен вариант за средни и по-малки сватбени тържества. Елегантността и красотата на неговите движения и гледни точки не могат да се направят и дори наподобят с нито е една друга снимачна техника и обогатяват по несравним начин експресията на сватбения филм.Ето няколко примера:https://vimeo.com/190577206https://vimeo.com/190267593https://vimeo.com/375031092https://vimeo.com/375969418https://vimeo.com/385410868 